fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi ca es es fi fi es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Hyvää ja kirkasta kevättä suomenhevosten ystävät!
Timo ja pitkäaikainen lenkkikaveri, ori Virkku-Vikkelä v. 2005
Suomenhevosliiton vuosikokouksessa 17.3.2013 Kuopiossa palkitsimme v.2012 parhaat menestyjät. Tämä mukana kulkenut ja meidän olosuhteisiimme kehittynyt erittäin monipuolinen suomenhevosrotu käy moneen käyttötarkoitukseen, se näkyi palkittavien menestymisistä eri käyttösuunnissa. Ravurina, ratsuna, työhevosena, valjakkohevosena tai vaikka lännenratsuna, terapiahevosena ja matkaratsuna.
Suomenhevonen toimi ratsukäytössä pitkän aikakauden 1600-luvulta 1940-luvulle, luotettavana ja kestävänä palvelijana mm. armeijan ratsuväen käytössä. Noihin aikoihin Suomenhevosia vietiin suhteellisen paljon hyvän laatunsa vuoksi ainakin Saksaan ja Venäjälle. Suomenhevonen työhevosena on mahdollistanut suomen teollisuuden kehityksen varsinkin 1900-luvun alkupuoliskolla. Metsäteollisuus sai puuta metsistä käyttöönsä ja maatalous tarvitsi luotettavaa vetojuhtaa. Sota-aikana hevonen liikkui metsissä kovillakin pakkasilla ja muutenkin erittäin vaativissa olosuhteissa. Saatiin mm. muonitus hoidettua ja haavoittuneet hoidettavaksi. Myös raskaan sotakaluston siirtämisessä tarvittiin hevosta. Sotakorvausten maksaminen oli suomalaisille kunnia-asia ja hevossavotat mahdollistivat teollisuuden puunsaannin.
Suomen teollisuus kehittyi, talous parani ja oli mahdollista koneellistaa toimintoja. Suomenhevoset neuvokkaiden hevosmiesten kanssa ovat olleet todella merkittäviä Suomen yhteiskunnan varhaisessa kehityksessä. Hevosten määrä oli parhaimmillaan lähes 400 000 yksilöä. Koneellistuminen ja traktoreiden ilmestyminen pelloille vähensi hevosten määrää rajusti jopa 15 000 yksilöön. Josta määrä on viime vuosikymmeninä hiljalleen kasvanut muutamalla tuhannella. Nykyään suomenhevosen käyttö liittyy vahvasti monenlaiseen harrastustoimintaan, joskin se mahdollistaa myös ammatinharjoittajien yhä kasvavan joukon.
Heikki Kinnusen puheenjohtajakauden toiminnasta jäi mieleen mukava ja rakentava ilmapiiri. Ehkä siksi tähän tehtävään oli mieluista tulla. Heikillä on paljon luottamustehtäviä hevosjärjestöissä ja oikeutetusti hän halusi vähentää luottamustehtäviään. Suomenhevosten ja hevosihmisten suurjuhla Kuninkuusravit on tulevana kesänä hänen kotiradallaan Kuopiossa. Kuopion raviradan toiminta on edistänyt ainutlaatuisesti suomenhevosen asemaa järjestämällä monena vuotena ravit pelkästään suomenhevosille. Niiden suosio on ollut todella hyvä ja samalla on nähty, että suomenhevosia tulee kilpailuihin kun vain on sarjoja. Toivon että Mikkelissä tehty hyvä päätös kuninkaallisten palkintotason korjaamisesta lähemmäksi oikeaa tasoa saa jatkoa Kuopiossa. Tämä asia on erittäin tärkeä ajatellen rodun arvostusta ja tulevaisuuden kehitystä.
Kuopion kokouksessa valittiin hallitukseen uutena jäsenenä Jaakko Mikkonen Juankoskelta. Hänellä on vahvat juuret suomenhevosiin. Hänen omistuksessaan on juuri palkittu 5-vuotias ori Ekoloki, tuloskehitys antaa aihetta toivoa oriista avointen sarjojen ravuria.
Ori Jouherin kanssa kukitettuna v. 1991
Olen syntynyt 1957 Lieksassa, ensimmäiset kuusi vuotta asuttiin suurten metsien keskellä ihan lähellä valtakunnan rajaa. Meillä oli talvisin majoitettuna savottalaisia ja tallissa toistakymmentä hevosta. Isäni oli innokas hevosmies, ajoi hevosella puutavaraa ja välillä osallistui raveihin. 1963 muutettiin nykyiselle pikku maatilalle Niitty-Jamaliin josta on viiden kilometrin matka keskustaan ja 9 km raviradalle. Lieksan ravikilpailut alkoi radan valmistuttua v. 1966, joihin isä osallistui Lari-nimisellä ruunalla, taisipa voittaakin avausraveissa jonkun lähdön. Siihen aikaan osallistuttiin kahteen lähtöön samoissa raveissa.
Minun hevosella ajaminen alkoi varsin nuorena, alle kymmenvuotiaana niin kuin yleisesti siihen aikaan oli maatiloilla tapana, en muista tarkalleen muuta kun heinän seivästys ei vielä onnistunut niin haravakonetta voi sellainen pikkunassikka jo ajaa. ”Juoduin” osallistumaan hyvin monenlaisiin hevostöihin meillä kun ei ollut traktoria kuin vasta -79.
Ravikortin suoritin jo 15-vuotiaana, siinä ajokortissa luki pitkään että holhoojan vastuulla. Eka startti oli Joensuussa, olisinko ollut 17- vuotias. Siellä meni hyvin, tuli kakkossija omakasvatti tamma Pyrstötähdellä, aika oli vaatimaton 1.50 paikkeilla. Se oli Ihme-Pulin 1.25,2 ensimmäinen jälkeläinen, emä oli Tarina jonka isä kävi Latvaloilta Alavieskasta. Se oli sen ajan kovasukuinen tamma i. Peittaus ja e. Eri-Vappu, ei. Eri-Aaroni. Se oli hyvä työhevonen, rauhallinen luonne ja pitkärunkoinen, mutta ravi ei luonnistanut.
Ihme-Puli ja Raimo Turunen asustivat samalla kylällä muutaman km:n päässä. Ihme-Puli oli kaksi kertaa kuninkuusajoissa kolmonen. Raimon ja Pentti Hilkkosen kanssa ajeltiin monet valmennuslenkit ja minä kuljin heidän kyydeissä raveissa. Turusessa saivat kyllä monet hevoset kuntoon ja ne kestivät paljon startteja.
Varsoja on meillä syntynyt vuosien varrella parikymmentä. Koulutus minulla on puhelinala ja olin töissä Telellä, sittemmin Soneran eri yksiköissä. Atk-ja turvajärjestelmät, myynti, tarjouslaskenta ja projektien vetämiset kuuluivat työnkuvaani vuoteen 2003 asti. Sen jälkeen ryhdyin Telealan yrittäjäksi. Siinä sivussa viljelen kotitilaa ja valmennan hevosia. Meillä kävi eläkkeellä olevia miehiä hevosia ajelemassa ja tallitytöt opetti varsoja, ratsastivat hevosilla ja pitivät tallin ja valjaat puhtaana. Näiden ihmisten ansiosta minäkin pääsin kilvan ajoon.
Omat työt Johanna ja Eveliina ajoivat shettisponeilla kilpaa. Nyt on lukio-opinnot päällä ja minä valmennan hevosia pääosin itse, Tuomas 16-v on ollut jonkin verran mukana. Minulla on tallissa kuusi suomenhevosta neljä omaa, yksi ratsuori ja yksi kuuden jäsenen kimppahevonen ruuna Laatikainen. Kaksi tammaa, joista toinen varsoo toukokuussa I.P. Lennosta. Nyt treenataan kovasti kolmea hevosta tuleviin koitoksiin.
Pielisjärven hevosystäväinseuran puheenjohtajana olen ollut 23 vuotta. Se on ollut mukavaa ja mielenkiintoista. Meillä on ollut tosi hyvähenkinen johtokunta, varmaankin ainakin 60-luvulta asti kun Victor Mauranen ja Vaakanaisen Esko ja Antti ja Juhani Ikonen olivat kovasti seuratoiminnassa mukana, Antti on meidän kantava voima tänäänkin, hänellä alkaa olla 50 vuoden kokemus seuratyöstä. Hyvin meillä on ravienkin puolesta mennyt, hevosmiehet ovat arvostaneet Lieksan raveja tulemalla hevostensa ja kavereidensa kanssa aina meidän raveihin. Lieksan ravit sai Tampereen Ravigaalassa hienon, Vuoden kesärata 2012-tunnustuksen.
Muita luottamustoimia: olen ollut muutaman vuoden myös P-K hevosjalostuliiton puheenjohtaja, nyt vuoden jäsenenä. Kokemusta on myös Joensuun raviradan hallituksesta, jäin vuosi sitten siitä pois. Olin Hippoksen valtuuskunnassa kesäratojen edustajan yhden kauden. Olen Vaara-Karjalan Leaderin touhuissa mukana ja kun metsä on ollut tärkeä niin olen P-K metsänhoitoyhdistyksen hallituksessa.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: